text: La Generalitat exclou dones sense parella i lesbianes dels tractaments de fertilitat públics - VilaWeb
  Dimarts 23.07.2013 19:08
  La Generalitat exclou dones sense parella i lesbianes dels tractaments de fertilitat públics
  Salut va fer el 2011 un Protocol d'estudi i tractament de l'esterilitat
  La ministra de Sanitat espanyola, Ana Mato, ha anunciat que 'totes les dones amb problemes mèdics per concebre o per tenir un fill' menors de 40 anys tindran accés a la reproducció assistida de la sanitat pública. Després del Consell Interterritorial de Salut, Mato ha evitat referències directes a lesbianes o dones sense parella després de les queixes en considerar que es veuen excloses d'aquest tipus de tractaments. Aquestes queixes són també habituals a Catalunya, perquè des del 2011 la Generalitat exclou les dones sense parella i les lesbianes dels tractaments de fertilitat públics
  El juliol del 2011 el Departament de Salut va fer un Protocol d'estudi i tractament de l'esterilitat destinat concretament a les parelles heterosexuals estèrils en la xarxa sanitària d'utilització pública. En aquest protocol, la Generalitat compleix tots els criteris sobre les causes d'exclusió de la proposta que ara fa el govern espanyol. Estableix que la parella ha de tenir més de 18 anys i ha de portar més d'un any intentant tenir fills. Exclou les dones de més de 40 anys i els homes de més de 55 i, per últim, demana que l'infertilitat ha d'haver estat diagnosticada.